JKW-KABUM-21-ZHA-001-018-wylie
zhi brngan bsang gsum don bsdus bdud rtsi'i sprin phung /__ @#/_/zhi brngan bsangs gsum gyi don bsdus bdud rtsi'i sprin phung zhes bya ba bzhugs so/__/ra~M ya~M kha~M/__b+h+rU~M las rin chen snod yangs su/__/'bru gsum 'od du zhu ba las/__/bsang mchod 'dod yon lnga ldan pa/__/mi zad nam mkha' mdzod du gyur/__oM AHhU~M/__kye/__/dkon mchog srid zhu'i mgron rnams kun/__/rang bzhin chos dbyings klong nas bzhengs/__/mgon po yon tan mgron rnams kun/__/dam tshig thugs rje'i dbang gis gshegs/__/bgegs rigs lan chags mgron rnams kun/__/so so'i gnas nas 'dir 'dus shig__/rigs drug snying rje'i mgron rnams kun/__/khams gsum srid pa'i yul nas byon/__/bkra shis yid 'ong gnas 'di ru/__/rang rang dgyes pa'i gdan la bzhugs/__/dngos 'byor yid las byung ba yi/__/nam mkha' mdzod kyi longs spyod dang /__/bdud rtsi bsangs kyi mchod sbyin bzhes/__/bdag cag dpon slob yon mchod kyi/__/mi mthun 'gal rkyen bar chad sol/__/mchog dang thun mong dngos grub stsol/__/zhi ba'i mchod sbyin 'di phul bas/__/nad mug 'khrugs rtsod la sogs pa/__/snod bcud rgud pa zhi ba dang /__/'bru nor longs spyod 'phel mdzad gsol/__/mgron bzhi'i thugs dang mthun pa yi/__/'dod yon rgya mtshos bskang zhing brngan/__/zag med bde bas rab mnyes nas/__/phrin las rnam bzhi 'grub par mdzod/__/nyams grib mi gtsang zhi ba dang /__/gzhi byes lam gsum thams cad du/__/kha 'dzin rgyab brten stongs grogs mdzod/__/'khor 'das phywa g.yang legs tshogs bsdus/__/'go zhing skyob pa'i dgra bla rnams/__bsang ngo mchod do dbu 'phangs bstod/__/phyogs las rnam par rgyal ba yi/__/bkra shis bde legs phun tshogs shog__/ces pa'ang dpal lcags zam pa'i gan mdzod 'dzin pa gang de'i zhal ngor/__bod khams bkra shis 'byung ba'i gnas mchog chu bo ri'i bla brang du mkhyen brtse'i dbang pos bris pa dge/___/___!_
Debug data: